text: Kant ot li pére de sen fil Alexis,
   Tant forment plore des biaus ieus de sen vis
   Ke tos en fut moilliés li ciers samis
   Et les grans gueles dou bon pelichon gris
   Viers lui s’en tome, si l’a a raison mis:
   "Hostel aras, biaus frére pelerins,
   Tot por l’enfant cui jou soef noris;
   Ne te faura ne pains ne cars ne vins.
   Ke Dius le mire tos chiaus de paradis
   Ki le herbierghent par estrange pais !
   Or a estet dis et siet ans caitis;
   Dolens peciére! ne sai s’est mors ou vis."
  